<classify> ANDREW MSECHU-DAR ES SALAAM SERIKALI imekiri kukabiliwa na uhaba wa wataalamu wauandishi wa sheria, hali inayotatiza ubora wa sheria ndogo zinazoandikwa baadaya kupitishwa kwa miswada ya mabadiliko ya sheria na Bunge. Hilo lilithibitishwa na Mwanasheria Mkuu wa Serikali,Profesa Aleldarus Kilangi mwishoni mwa wiki mjini Dodoma, alipokuwa akitoamaelezo baada ya Kamati ya Kudumu ya Bunge ya Sheria Ndogo kueleza kubainidosari nyingi katika sheria ndogo. Muda mfupi kabla ya kuahirishwa kwa mkutano wa 16 waBunge Ijumaa iliyopita, Prof. Kilangi, alikirikwa kusema kuwa ni kweli kwamba kuna uhaba wa wataalamu wa uandishi wa sheria,ambao ofisi yake imeanza kutafuta namna ya kumaliza tatizo hilo. Katika hatua ambazo tumeanza kuchukua ni kuhakikishakwamba wanasheria wetu wengi wanafanywa pia kuwa mawakili wa Serikali kimfumona kimuundo na linalofuata ni kuwaboresha kwa kuwaongezea uwezo wa kuwawaandishi wazuri wa sheria. Tayari tumeshaandaa mpango wa mafunzo ya waandishi waSheria na yanatarajiwa kuanza ndani ya miezi mitatu ijayo. Mafunzo hayayatahusisha wanasheria wa Serikali na idara zake, bila kuwasahau waliopo katikaIdara ya Mahakama, alisema. Alisema ofisi ya Mwanasheria Mkuu inamalizia mchakato wakutayarisha mafunzo hayo kwa kuanzisha chuo au taasisi maalumu ya mafunzo itakayokuwaendelevu ili kuzalisha wataalamu wa kutosha katika uandishi wa sheria, kwaajili ya kukabiliana na tatizo hilo kwa siku zijazo. Akitoa ufafanuzi kuhusu tatizo hilo, Mwenyekiti wa Kamatiya Kudumu ya Bunge ya Sheria Ndogo, Andrew Chenge alisema Idara ya Sheria ndiyomoyo wa Serikali hivyo haistahili kupuuzwa na inahitaji wataalamu waliobobeakatika maeneo yote. Alisema tatizo la waandishi wa sheria limekuwapo wakatiwote japokuwa kuna wakati Serikali iliwekeza kwa kiasi kikubwa na kupatawaandishi bora wa sheria, ambao wengi sasa wamestaafu na wengine wanaelekeakustaafu, hivyo kusababisha ombwe katika eneo hilo. Ninaishauri Serikali iwekeze sana katika eneo hili lamafunzo ya waandishi wa sheria, ni eneo muhimu sana. Kwa sasa tunao waandishiwa sheria wachache na iwapo uwekezaji usipofanyika tatizo hili la kuwa nadosari katika sheria zetu litazidi kutusumbua, alisema. Alisema ni wazi kuwa kuna wanasheria wenye vipaji vya haliya juu na kinachotakiwa ni kutoa mafunzo zaidi na kutokuwa wachoyo, ili walewaliopo, wenye uwezo na weledi mzuri warithishe mambo hayo kwa wengine, iliwalisaidie taifa kwa siku zijazo. Awali, alipokuwa akisoma taarifa ya Uchambuzi wa SheriaNdogo zilizowasilishwa kwenye mkutano wa 14 na 15 wa Bunge, Makamu Mwenyekitiwa Kamati hiyo, William Ngeleja alisema tatizo hilo limesababisha baadhi yasheria ndogo kukinzana na sheria mama au sheria nyingine za nchi. Alisema ni vyema mamlaka zote zilizopewa jukumu lakutunga sheria ndogo zifanye kazi kwa karibu na Ofisi ya Mwanasheria Mkuu waSerikali wakati wa utungaji sheria hizo, kwa lengo la kuondoa dosarizinazojitokeza katika sheria hizo. Ngeleja alisema Ofisi ya Mpiga Chapa wa Serikali piainatakiwa kufanya uhariri kwa pamoja na mamlaka zinazohusika na sheria ndogokabla ya hatua ya uchapaji kwa lengo la kuondoa dosari zinazojitokeza. Kamati inashauri Serikali kuchukua hatua za harakakuzifanyia marekebisho sheria ndogo zenye dosari baada ya marekebisho hayokufanyika na kuchapishwa katika gazeti la Serikali. Sheria ndogo hizoziwasilishwe bungeni kwa mujibu wa sheria, alisema. Alisema tatizo la dosari hizo za kiuandishizinazosababisha kukinzana ni kwenda kinyume na masharti ya Kifungu cha 36 chaSheria ya Tafsiri za Sheria, kinachotoa sharti kwa sheria ndogo kutokwendakinyume na sheria mama. Alieleza kuwa kukinzana huko kunaifanya kanuni husikakuwa batili kwa kiwango ilichokinzana, hivyo wizara zilizohusiaka zinatakiwakuzifanyia marekebisho ili kuondoa vifungu vinavyokwenda kinyume na masharti yasheria mama na sheria nyingine za nchi. Alisema uchambuzi uliofanywa na kamati umebainisha kuwadosari za kiuandishi zilizobainika zimesababisha mantiki na madhumuniyaliyokusudiwa katika vifungu husika kutofikiwa na hivyo kuleta changamotokatika utekelezaji wake.  <topic>: KITAIFA 